CELEX: 62015CN0221
Language: sk
Date: 2015-05-13 00:00:00
Title: Vec C-221/15: Návrh na začatie prejudiciálneho konania, ktorý podal Hof van beroep te Brussel (Belgicko) 13. mája 2015 – Openbaar Ministerie/Etablissements Fr. Colruyt NV

10.8.2015   
            
            
               SK
            
            
               Úradný vestník Európskej únie
            
            
               C 262/5
            
         Návrh na začatie prejudiciálneho konania, ktorý podal Hof van beroep te Brussel (Belgicko) 13. mája 2015 – Openbaar Ministerie/Etablissements Fr. Colruyt NV
   (Vec C-221/15)
   (2015/C 262/07)
   Jazyk konania: holandčina
   
      Vnútroštátny súd, ktorý podal návrh na začatie prejudiciálneho konania
   
   Hof van beroep te Brussel
   
      Účastníci konania pred vnútroštátnym súdom
   
   
      Odvolateľka: Openbaar Ministerie
   
      Odporkyňa: Etablissements Fr. Colruyt NV
   
      Prejudiciálne otázky
   
   
               1.
            
            
               Bráni článok 15 ods. 1 smernice 2011/64/EÚ (1), prípadne v spojení s článkami 20 a 21 Charty základných práv Európskej únie (2) zo 7. decembra 2000, vnútroštátnej úprave, ktorá zaväzuje maloobchodníkov k rešpektovaniu minimálnych cien tým, že im zakazuje použiť pre tabakové výrobky cenu, ktorá je nižšia ako cena stanovená výrobcom/dovozcom na kontrolnej známke?
            
         
               2.
            
            
               Bráni článok 34 ZFEÚ vnútroštátnemu opatreniu, ktoré zaväzuje maloobchodníkov k rešpektovaniu minimálnych cien tým, že im zakazuje použiť pre tabakové výrobky cenu, ktorá je nižšia ako cena stanovená výrobcom/dovozcom na kontrolnej známke?
            
         
               3.
            
            
               Bráni článok 4 ods. 3 ZFEÚ v spojení s článkom 101 ZFEÚ vnútroštátnemu opatreniu, ktoré zaväzuje maloobchodníkov k rešpektovaniu minimálnych cien tým, že im zakazuje použiť pre tabakové výrobky cenu, ktorá je nižšia ako cena stanovená výrobcom/dovozcom na kontrolnej známke?
            
         
      (1)  Smernica Rady 2011/64/EÚ z 21. júna 2011 o štruktúre a sadzbách spotrebnej dane z tabakových výrobkov (Ú. v. EÚ L 176, s. 24).
   
      (2)  Ú. v. ES C 364, 2000, s. 1.